Представете си следното:
гледате с приятел сериал
и дързък персонаж влиза в стая,
носейки сватбена торта на четири нива.
Препъва се,
пада
и забива лицето си в тортата.
Вашият приятел се превива от смях и казва:
"Ама че нелепо! Ама че ирония!"
Сега бързо, какво правите вие?
Смеете ли се заедно със записания смях
и подминавате това ужасно неправилно тълкуване на ирония?
Или, захвърляте ли цялата предпазливост на вятъра
и обяснявате истинското значение на "ирония"?
Ако сте на мое място, избирате второто.
За съжаление, иронията се разбира напълно погрешно.
Склонни сме да подхвърляме този термин
винаги когато виждаме нещо смешно или някакво съвпадение.
И докато много примери на истинска ирония може да бъдат забавни,
това не е движещият фактор в иронията.
Ситуация е иронична само ако това, което се случва,
е точно обратното на онова, което се очаква.
Ако очаквате А, но получавате Б,
тогава имате ирония.
Нека да вземем за пример комичната ситуация с тортата.
Когато някой влиза и несигурно балансира нещо,
което е прекалено тежко за него,
спъва се, пада и създава каша,
това е забавно, но не е иронично.
Всъщност вероятно очаквате някой
който носи сам огромна торта, да се препъне.
Когато го направи, реалността оправдава очакванията
и така това НЕ Е ирония.
Но какво ще стане, ако дързък персонаж влезе, носейки златен медал,
който е спечелил в състезание за носене на торти
на Олимпиадата в Атланта през 1996 г.?
Ако този човек е професионален носач на торти?
Тогава може би щеше да има основателно очакване
да бъде по-квалифициран
при носенето на абсурдно голяма торта.
Тогава, когато това разумно очакване не е изпълнено от спъващия се персонаж,
това щеше бъде пример на ирония.
Друг пример.
Пенсионер изпраща SMS-и и блогва.
Общите и приемливи очаквания
от по-зрелите мъже и жени са,
че те не обичат или не познават технологиите,
че им е трудно да включат компютъра,
или че имат стари, подобни на тухли мобилни телефони от 80-те.
Не очакваме от тях да са свързани,
в крак с високите технологии
или достатъчно схватливи, че да пишат SMS-и
или да си имат блог,
което изглежда като някакъв вид ултрамодерно нещо,
което "назад във времето" никога не са имали.
Така че, когато баба извади смартфона си
за да публикува снимки на нейните протези
или на внуците си,
произтича ирония.
Разумните очаквания за ситуацията не са изпълнени.
Това е ирония.
Така че, докато ситуацията с човека, който изпуска тортата, може да не е иронична,
има най-различни ситуации в живота, които са такива.
Излезте и открийте тези истински примери за ирония.